Роналдо је дебитовао за Португал у августу 2003. године када је имао 18 година. Први је португалски играч који је за репрезентацију дао више од 50 голова и најбољи је стрелац Португалије свих времена. Постигао је први гол на великим такмичењима у првом мечу Европског првенства 2004. против Грчке. Дужност капитена преузима у јулу 2008. године, а на Европском првенству 2012. је водио Португал до полуфинала, завршава такмичење као најбољи стрелац турнира. На Европском првенству 2016. остварио је највећи успех са репрезентацијом Португалије, освојили су златну медаљу, победивши у финалу домаћина Француску са 1:0.